Directorul CNAIR, Cristian Pistol, anunță faptul că, în anul 2024, se va semna cel mai mare contract de infrastructură din istoria României. Acest proiect face parte din Autostrada Transilvaniei și va cuprinde cel mai lung tunel la nivel de autostradă din România, tunelul Meseș, care va avea 2,89 de kilometri și va străpunge Muntele Meseș, între Ciumărna și Crasna.
”Anul acesta estimăm că vom semna și cel mai mare contract de infrastructură rutieră din istoria României, între Poarta Sălajului și Nușfalău, inclusiv tunelul Meseș, în lungime de 41 km.
Valoarea estimată a acestui contract, ultimul din Autostrada Transilvania, este se 7, 48 miliarde lei fără TVA.
Vorbim de o lucrare extrem de complexă ce implică execuția faimosului Tunel Meseș (cu două galerii) în lungime de 2,89 km și cu 2 benzi de circulație pe sens, precum și construcția a 65 de viaducte, poduri și pasaje.
Durata de realizare a contractului este de 78 de luni dintre care 18 luni destinate proiectării și 60 execuției, iar sursa de finanțare va fi asigurată din Fonduri Europene Nerambursabile.
Tot anul acesta vor fi dați în trafic și primii kilometri din A7 (Autostrada Moldovei) finanțați prin PNRR și începere proiectarea primelor loturi din A8 (Autostrada Unirii).
Pe autostrada Unirii, care leagă regiunile istorice ale Moldovei și Transilvaniei (denumită A8), avem contracte deja semnate pentru capetele acestei autostrăzi (secțiunea Târgu Mureș – Miercurea Nirajului (24,4 km) și Secțiunea Leghin – Târgu Neamț (29,9 km.).”, a declarat Cristian Pistol, într-un interviu pentru Capital.
Tunelul Meseș, cea mai mare lucrare de infrastructură din istoria României
Tunelul Meseș este un tunel rutier la profil de autostradă care are prevăzută o lungime de 2,8 kilometri și două tuburi cu câte doua benzi pe sensul de circulație. Viteza de proiectare este de 120 km/h. Proiectul face parte din tronsonul 3B al autostrăzii Transilvania. Primul portal al tunelului va fi la km 34+260,00 cu o platformă betonată și asfaltată până la intrarea în tunel care va continua cu cele două tuburi până la km 37+146,50 unde se termină cu portalul 2, de unde se va continua cu platforma betonată/asfaltată.
Caracteristici principale:
- lungime tub dreapta: 2833,54 m; km 34+303,24 – km 37+136,78;
- lungime tub stânga: 2777 m; km 34+314,50 – km 37+091,50;
- distanța între axele tuburilor: 30 – 38 m;
- ambele tuburi vor fi protejate cu o cămășuială din beton armat;
- acoperire maximă. 233 m;
- declivitate 1,03 %;
- două tuburi cu câte două benzi de circulație (2 x 3,75 m) pe sens;
- viteză de proiectare 120 km/h.[1][2]
Zona și amplasamentul tunelului
Tunelul va asigura traversarea munților Meseș în partea de sud-vest a municipiului Zalău (Județul Sălaj), UAT Zalău și UAT Românași de către tronsonul 3B al autostrăzii Brașov–Borș. În plan orizontal, traseul tunelului se compune dintr-o curbă la stânga cu raza de 1330,00 m, un aliniament, încă o curbă la stânga cu raza de 48000 m, tunelul având o declivitate constantă de 1,03 %.